**KÉRELEM**

**buszvárókban elhelyezett reklámfelületek igénybevétele / hirdetési szolgáltatás iránt**

**Kérelmező / Reklámozó neve:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amennyiben Kérelmező természetes személy:

Születési név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Adóazonosító jel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcíme:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Értesítési cím (ha nem azonos a lakcímmel):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonszám:\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail cím:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amennyiben Kérelmező jogi személy:

Székhely:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aláírásra jogosult neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Adószám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kapcsolattartó személy neve, beosztása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Értesítési cím (ha nem azonos a székhellyel):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonszám:\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail cím:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A Reklámozó nyilatkozatai:

A Reklámozó szerencsejátékot népszerűsítő reklám közzétételét kéri: igen, nem *(aláhúzandó)*

„Igen” esetén a Szabályozott Tevékenységek Felügyeleti Hatósága által a szerencsejáték szervezésére jogosító engedélyt csatoltam - nem csatoltam (aláhúzandó)

A termék előzetes minőségvizsgálati vagy megfelelőségtanúsítási kötelezettség alá tartozik-e:

igen, nem *(aláhúzandó)*

„Igen” esetén a vizsgálatot/tanúsítást elvégezték és annak alapján a termék forgalomba hozható: igen, nem *(aláhúzandó)*

A kérelmezett hirdetési szolgáltatás adatai:

|  |  |  |  |
| --- | --- | --- | --- |
| Buszvárók megjelölése mellékelt azonosítók alapján | Szolgáltatás kezdő dátuma: | Szolgáltatás vége dátuma: | Szolgáltatás időtartama:(egész hónap!) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

azaz összesen: \_\_\_\_\_\_\_\_\_\_\_db azaz összesen:\_\_\_\_\_\_\_\_\_\_\_\_\_\_\_ Ft

Plakátok cseréjének igényelt gyakorisága: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A kérelem nyomtatványhoz csatolt tájékoztató anyagot megismertem. A kihelyezendő plakát tartalmáért a teljes körű felelősséget vállalom. Nem jelenhet meg olyan hirdetés, melynek megjelenítése a hatályos jogszabályokba, vagy etikai normába, továbbá a hirdetési szerződés bármely rendelkezésébe ütközik.

Egyéb:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kérelmező / Reklámozó aláírása

**TÁJÉKOZTATÓ**

**A Pilisvörösvár területén található buszvárókban elhelyezett reklámfelületekről**

Pilisvörösvár Önkormányzata 2023-ban 18 helyszínen új buszváró építményeket telepített a városban. A buszvárók porfestett alumínium szerkezetűek, esztétikus, modern szerkezettel készültek. 13 helyszínen a buszvárók oldalfala tartalmazza a zárható vitrint, mely alkalmas reklámplakátok elhelyezésére.

Pilisvörösvár Város Önkormányzata Képviselő-testületének 109/2023. (IX. 08.) Kt. sz. határozata alapján a város 13 db reklámeszközzel felszerelt buszmegállójának reklámfelületét értékesíti, a 110/ 2023. (IX. 08.) Kt. sz. határozatban elfogadott listaárak alapján.

A reklámfelületek értékesítését a Polgármesteri Hivatal koordinálja. Az eljárás kérelemre indul, melynek formanyomtatványa elérhető a Polgármesteri Hivatal ügyfélszolgálatán (Pilisvörösvár, Fő tér 1.), illetve a város honlapján a letölthető dokumentumok között (https://www.pilisvorosvar.hu/varoshaza/lakossagi-ugyintezes/letoltheto-dokumentumok).

A reklámfelületek értékesítése a megrendelések érkezési sorrendjében történik, aláírt szerződés alapján.

A gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény (a továbbiakban: Törvény) 5. § (1) bekezdésében foglaltak alapján reklám akkor tehető közzé, ha a reklámozó a reklám közzétételének megrendelésekor megadja a cégnevét, illetve nevét, a székhelyét, ennek hiányában lakóhelyét, tovább az adószámát és a szerencsejátékot népszerűsítő reklám esetén a Szabályozott Tevékenységek Felügyeleti Hatóság által szerencsejáték szervezésére jogosító engedélyt.

A Törvény 5. § (2) bekezdése kimondja: „A külön jogszabályban meghatározott előzetes minőségvizsgálati vagy megfelelőségtanúsítási kötelezettség alá tartozó termékre vonatkozó reklám esetén a reklámozó köteles a reklámszolgáltatónak – ennek mellőzése esetén a reklám közzétevőjének – nyilatkozni arról, hogy a vizsgálatot elvégezték és annak alapján a termék forgalomba hozható. Ha a termék nem tartozik előzetes minőségvizsgálati vagy megfelelőségtanúsítási kötelezettség alá, a nyilatkozatnak ezt kell tartalmaznia. Ilyen nyilatkozat hiányában a reklám nem tehető közzé.”

A megrendeléseket kizárólag írásban (igazolt és azonosítható módon) a Reklámozó által cégszerűen aláírva fogadja el Pilisvörösvár Város Önkormányzata (továbbiakban: az Önkormányzat).

A hirdetési szolgáltatást minimum egy hónap időtartamra lehet igénybe venni és minden megkezdett hónap egész hónapnak minősül.

A reklámközzétételére irányuló szerződést írásba kell foglalni, az Önkormányzat (reklám közzétevője) kötöttsége a hirdetési szerződés felek által történő aláírásával áll be.

A Reklámozó a szerződésben foglalt szolgáltatást harmadik fél részére nem adhatja át.

Az Önkormányzat a vele reklám közzétételére szerződő fél nevére állítja ki a számlát, a Törvény 5/B. § (5) bekezdésében foglaltak szerint.

A Reklámozónak a kihelyezendő plakát tartalmáért teljes körű felelősséget kell vállalnia. Nem jelenhet meg olyan hirdetés, melynek megjelenítése a hatályos jogszabályokba, vagy etikai normába, továbbá a hirdetési szerződés bármely rendelkezésébe ütközik.

Az Önkormányzat a Törvény 18. § (2) bekezdés d) pontjában *leírt (Tilos közzétenni alkoholtartalmú ital reklámját: köznevelési és egészségügyi intézményben, továbbá ilyen intézmény bejáratától légvonalban mért kétszáz méteres távolságon belül szabadtéri reklámhordozón)* tilalommal összefüggésben vállal teljes mértékben felelősséget.

A kihelyezendő nyomdai anyagok elkészítése/elkészíttetése Reklámozó feladata. Az Önkormányzat részére átadott plakátok, kreatív anyagok tartalmával, azokkal kapcsolatos szerzői jogi, vagy egyéb jogi igényekkel kapcsolatos felelősséget az Önkormányzat kizárja, továbbá kizár minden felelősséget az adott reklámfelületre kihelyezett reklámmal kapcsolatos esetleges minőségi hibához, vagy tartalomhoz kapcsolódóan. Az ebből fakadó igényekért Reklámozónak teljes és korlátlan felelősséget kell vállalnia.

A Reklámozó által beszállított plakátokat az Önkormányzat megbízása alapján a Pilisvörösvári Városgazda Kft. 2 munkanapon belül kihelyezi a hirdetési szerződésben megjelölt hirdetési felületekre. A kihelyezendő nyomdai anyagokat a szerződésben megjelölt kezdő dátumhoz képest legalább 3 munkanappal előbb Reklámozónak át kell adnia. Reklámozó hibájából fakadó késedelem esetén a hirdetésre szerződött időintervallum nem hosszabbodik meg és Reklámozó más kompenzációra sem tarthat igényt. A plakát kihelyezése havonta egy alkalommal ingyenes.

A plakátok mérete: 1185 x 1750 mm. A vitrinekbe csak teljes méretű plakát helyezhető el.

A szerződéseket az Önkormányzat a Reklámozóval minden esetben határozott időre köti meg. A szerződést, indokolással ellátott azonnali hatállyal abban az esetben lehet felmondani, ha az egyik fél a szerződésben foglalt kötelezettségét megszegi és a másik fél írásos felhívása ellenére sem teljesíti a felhívásban megjelölt határidőre.

A reklámfelületek listája a hozzájuk tartozó listaárral:

|  |  |  |  |  |  |  |
| --- | --- | --- | --- | --- | --- | --- |
| Sorszám | Reklámhordozó típusa  | Reklámhor-dozó méretemm | Reklámhordozó azonosítási helye, címe | Reklámh. egyedi azonosítója | Listaár nettó (Ft-ban/hó) | Listaár bruttó(Ft-ban/hó) |
| 5. | citylight | 1300×1860 | Bányatelep – Budapest felé | PV-005A - B | 150 000 | 190 500 |
| 6. | citylight | 1300×1860 | Bányatelep – Piliscsaba felé | PV-006A - B | 150 000 | 190 500 |
| 7. | citylight | 1300×1860 | Városháza – Piliscsaba felé | PV-007A | 150 000 | 190 500 |
| 8. | citylight | 1300×1860 | Kultúrház – Budapest felé | PV-008A - B | 150 000 | 190 500 |
| 9. | citylight | 1300×1860 | Vasútállomás bejáró - Szent János tér – Piliscsaba felé | PV-009A - B | 150 000 | 190 500 |
| 10. | citylight | 1300×1860 | Szabadság utca – Gimnázium – Pilisszántó felé | PV-010A - B | 120 000 | 152 400 |
| 11. | citylight | 1300×1860 | Eperjesi utca – Budapest felé | PV-011A - B | 120 000 | 152 400 |
| 12. | citylight | 1300×1860 | Csokonai utca – Pilisszántó felé | PV-012A - B | 120 000 | 152 400 |
| 13. | citylight | 1300×1860 | Karátsonyi-liget – Budapest felé | PV-012A - B | 120 000 | 152 400 |

A listaár tartalmazza adott buszmegálló esetén a vitrin 2 oldalába (A-külső, B-belső) rakható reklám megjelentetést, tehát 2 db plakát kihelyezését. Ez alól egy helyszín kivétel: a Városháza buszmegálló vitrinje a helyszíni adottságok miatt csak egyoldalas, ezért ide csak 1 plakát rakható.